на сътрудничество, посочени в параграф 1, включват:
 а)
 сектора на въздухоплаването, като например безопасността на въздухоплаването, сигурността на въздухоплаването, управлението на въздушното движение и други имащи отношение разпоредби, с цел да се улеснят по-широки и взаимноизгодни отношения в областта на въздушния транспорт, включително, когато е целесъобразно, чрез осъществяването на техническо и регулаторно сътрудничество и чрез допълнителни споразумения, основани на взаимен интерес и съгласие;
 б)
 сектора на морския транспорт; и
 в)
 железопътния сектор.
 Член 16
 Космическо пространство
 1. Страните засилват обмена на мнения и информация относно съответните си космически политики и дейности.
 2. Страните се стремят да си сътрудничат, когато е целесъобразно, включително посредством редовен диалог, в изследването на космическото пространство и използването му за мирни цели, в това число във връзка със съвместимостта на техните навигационни спътникови системи, наблюдението и мониторинга на Земята, областта на изменението на климата, областта на космическите науки и технологии, свързаните със сигурността аспекти на космическите дейности и други области от взаимен интерес.
 Член 17
 Сътрудничество в областта на промишлеността
 1. Страните насърчават сътрудничеството в областта на промишлеността с цел да повишат конкурентоспособността на своите предприятия. За тази цел те засилват обмена на мнения и най-добри практики относно съответните си промишлени политики в области като иновациите, изменението на климата, енергийната ефективност, стандартизацията и корпоративната социална отговорност, както и относно повишаването на конкурентоспособността на малките и средните предприятия и подкрепата за тяхната интернационализация.
 2. Страните улесняват дейностите за сътрудничество, установени от техните публични и частни сектори, с оглед на повишаването на конкурентоспособността на съответните им предприятия и на подобряването на сътрудничеството им, включително посредством диалог между тях.
 Член 18
 Митници
 Страните засилват сътрудничеството в областта на митниците, включително улесняването на законната търговия, като същевременно гарантират ефективен митнически контрол и спазване на митническите законови и подзаконови разпоредби, въз основа на Споразумението между Европейската общност и правителството на Япония за сътрудничество и административна взаимопомощ в митническата област, съставено в Брюксел на 30 януари 2008 г., със съответните му изменения. Те също така обменят мнения и осъществяват сътрудничество в съответните международни рамки.
 Член 19
 Данъчно облагане
 С цел да насърчат доброто управление в областта на данъчното облагане, страните се стремят да засилят сътрудничеството в съответствие с международно установените данъчни стандарти, по-специално като насърчават трети държави да увеличат прозрачността, да гарантират обмена на информация и да премахнат вредните данъчни практики.
 Член 20
 Туризъм
 Страните засилват сътрудничеството във връзка с устойчивото развитие на туризма и повишаването на конкурентоспособността на туристическия отрасъл, което може да допринесе за икономическия растеж, културния обмен и контактите между хората.
 Член 21
 Информационно общество
 Страните обменят възгледи относно съответните си политики и разпоредби в областта на информационните и комуникационните технологии с цел засилване на сътрудничеството по ключови въпроси, сред които:
 а)
 електронни съобщения, включително управление на интернет и безопасност и сигурност в интернет;
 б)
 взаимосвързаност на научноизследователските мрежи, включително в регионален контекст;
 в)
 насърчаване на научноизследователската дейност и иновациите; и
 г)
 стандартизация и разпространението на нови технологии.
 Член 22
 Политика за потребителите
 Страните насърчават диалога и обмена на мнения относно политиките и законовите и подзаконовите разпоредби с цел